Rooney jammer oor foto's saam met vroue | Netwerk24
Rooney jammer oor foto's saam met vroue
29 Julie 2021 12:04
Wayne Rooney, afrigter van die Engelse Premierligaspan Derby County, het aan sy familie en klub om verskoning gevra nadat omstrede foto's van dié voormalige Manchester United-ster op die internet beland het.
Die foto's van Wayne Rooney en die twee vroue wat vir opslae sorg. Foto: Skermgreep
In die foto's wil dit voorkom asof die legendariese Engelse doelskieter in 'n stoel slaap terwyl twee vroue langs hom poseer.
Die Manchester Evening News berig die polisie het 'n klag van afpersing met betrekking tot die foto's Woensdag laat vaar nadat beamptes bevind het geen oortreding het plaasgevind nie.
"Ek het 'n fout begaan," het Rooney gesê nadat sy span Woensdag in 'n voorseisoense vriendskaplike wedstryd met 1-0 teen die Spaanse span Real Betis geseëvier het.
"Ek het 'n private partytjie saam met twee vriende bygewoon. Ek vra om verskoning aan my familie en die klub vir die foto's wat die ronde doen. Ek wil eenvoudig vorentoe beweeg. Die saak is afgehandel. Ek sien daarna uit om aan te beweeg en vir nog 'n wedstryd Sondag voor te berei." – Sportredaksie